|  |  |  |
| --- | --- | --- |
| Forskningsudvalget | |  |
| Mødereferat UDKAST | | 21. marts 2022 |
| Forum | Forskningsudvalg |  |
| Møde afholdt | 9. marts 2022 kl. 10:00-12.00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Andreas Bandak (AB) (første time), Trine Brox (TB), Thomas Brudholm (ThB), Mai Corlin Frederiksen (MCF), Fredrik Hagen (FH), Annika Hvithamar (AH), Anne Jörgensen Lindahl (AJL), Ravinder Kaur (RK), Catharina Raudvere (CR), Jakob Skovgaard-Petersen (JSP), Katrine Stevnhøj (KS), Mikhail Suslov (MS) og Charlott Hoffmann Jensen (CHJ).

Fraværende med afbud

Ingen.

Dagsorden

1. **Godkendelse af dagsorden**

Dagsorden blev godkendt. Udvalget bød velkommen til CR, som er trådt ind i udvalget i stedet for Margit Warburg, samt MCF som nyt junior medlem. Desuden bød udvalget AJL velkommen tilbage til udvalget. KS har overtaget Bjarke Stanley Nielsens plads i udvalget. Udvalget takkede Margit Warburg for hendes aktive deltagelse igennem mange år.

1. **Opfølgning på sidste møde**

Nyt punkt på KUnet: information om og til centre på ToRS <https://kunet.ku.dk/fakultet-og-institut/tors/forskning/centre-p%C3%A5-tors/Sider/default.aspx>.

Listen over forskningsklynger på hjemmesiden er ligeledes opdateret.

Forskningsevaluering er punkt på dette møde.

Skal følges op på Ekstern finansiering. CHJ har haft en dialog med kolleger om hvordan det håndteres på de andre institutter ift FU’s rolle, review af ansøgninger samt differentieret forskningsstøtte.

Gentaget fra tidligere møde: Fra MW’s referat fra Akademisk Råd: Forskernes rolle som reviewere af artikler for tidsskrifter og ansøgninger til udenlandske forskningsråd. *Emnet tages op på et senere FU møde.*

1. **ToRS’ post doc politik**

TB redegjorde for FFU’s ønske om input fra institutterne, bl.a. fordi fakultetets tidligere initiativer ikke har haft den ønskede effekt. JSP og MCF indledte med korte oplæg på baggrund af KU’s rapport om post doc’s karriereveje:

MCF oplæg: Rapporten har fokus på karriere uden for universitetet, men post docs er trætte af kun at høre om at en akademisk karriere er uopnåelig. Der bør være balance i informationer og arrangementer, så det rettes mod begge muligheder. Post docs på ToRS vil gerne integreres mere i både forsknings- og undervisningsmiljøer og ses som en ressource ift. undervisning. Der er for stort fokus på at man som post doc er her i et begrænset antal år, men post docs vil gerne anerkendes som en ligeværdig medarbejder.

Anbefalinger:

* Nogle post docs har en vejleder, men det anbefales at alle post docs tilknyttes en seniorforsker, som man kan sparre med ift. karriereafklaring indenfor academia.
* Afholdelse af forskningsansøgningsworkshops: hvordan skriver man en god ansøgning, og hvor kan man søge.
* Seniorforskere skal tænke på instituttets post docs, når de arbejder på større ansøgninger, så man kan tænkes ind som projektdeltager.
* Der skal sikres tid til adjunktpædagogikum, hvis man har undervisning i sin post doc stilling.

AH bemærkede at post docs bør tilknyttes uddannelsesklynger og deltage i klyngens møder for at få en tættere tilknytning til instituttet.

JSP oplæg: Tydeligt at KU’s anbefalinger er mest rettet mod science. Ph.d.-vejledere kan primært bidrage med karrierevejledning indenfor academia; det samme gøre sig gældende for seniorforskere der vejleder post docs. Vi skal overveje hvad der bør ligge af støtte til post docs på institutniveau og hvad der bør håndteres samlet på fakultetet. Karriereveje uden for universitetet bør ligge på FAK.

Anbefaling: vi skal hjælpe juniorforskere med at formidle deres forskning uden for universitetet. Ikke kun snævert det forskningsprojekt man arbejder med, men også den mere brede viden man sidder inde med indenfor sit forskningsfelt. Det kan være svært at se som post doc hvad man kan bidrage med af samfundsrelevant viden, der ligger uden for ens primære forskningsområde.

Formidling kan indgå som opgaver på lige fod med undervisning når vi kan trække på arbejdstid eller medfinansierer.

Udvalget havde desuden følgende kommentarer:

Der er forskel på hvordan post docs integreres og føler sig integreret i forskningsmiljøer på de forskellige institutter. Det er nemmere at integrere post docs i små fagmiljøer, som på ToRS.

Seniorforskere skal ikke undervurdere det personlige netværk, som kan hjælpe post docs.

Vigtigt at post docs holder flere muligheder åbne ift karriere.

Vi skal hjælpe post docs med at vurdere hvor man skal lægge sine ressourcer. Mere undervisning giver mindre forskningstid.

TB’s opsummering: fortsætte med afholdelse af GRUS, semesterstartsfrokost for post doc gruppen, fokus på onboarding, hvilke tilbud findes for post docs, fokus på at alle ikke skal det samme (ift undervisning, formidling etc.).

1. **KU’s nye Data Management politik**

TB nævnte at KU’s nye DM politik skulle være kommet sidste år, men først blev godkendt af rektor i januar. Implementeringsgruppen på HUM er endnu ikke gået i gang med en procesplan. Denne forventes at være klar til sommer.

Udvalget godkendte TB’s forslag om nedsættelse af underudvalg under FU der skal arbejde med implementering af data management på ToRS. Det er vigtigt at gruppen repræsenterer forskere der arbejder med forskellige typer af data. TB bemærkede at fakultetet skal levere ressourcer, skabeloner etc. til brug for alle på HUM samt at KU endnu ikke kan levere de ressourcer som de efter planen skulle tilbyde ift sikker opbevaring af data. ToRS skal definere hvilke opmærksomhedspunkter der er vigtige for os.

ThB nævnte at ph.d.’erne efterspørger viden om data management.

*TB vil tale med alle medlemmer efter mødet for at få sammensat et underudvalg. Udvalget kan godt inkludere medlemmer, der ikke sidder i FU. CR vil gerne deltage.* FH foreslog desuden Tobias Richter som medlem.

1. **Fagligt samarbejde**

RK refererede fra arbejdsgruppen, der har diskuteret praksisforskning. Vi skal ikke tvinge alle til at være praksisorienterede, men skal dog skabe plads til en bred fortolkning for at rumme så mange som muligt. Hvad mener vi med praksisforskning og hvordan kan forskningen være nyttig for samfundet. Gruppen understreger at der ikke skal være tale om bestillingsarbejde.

ToRS har som Area studies mange styrker der skal fremhæves og det skal vises hvordan ToRS forskere adskiller sig fra statskundskab, antropologi etc.

Arbejdsgruppen ønsker at indsamle cases ift praksisforskning og vil derfor udarbejde spørgeskema. Cases skal kunne bruges til at vise hvad ToRS kan bidrage med både ud ad til, op ad til ledelsen samt i undervisningen.

Arbejdsgruppen har desuden talt om samarbejde med Public Policy center og sparring med centret ift at arbejde med praksis samarbejde.

1. **Review processer på fakultetet**

TB refererede fra FFU møde, hvor man har drøftet reviewprocesserne ved de større virkemidler, særligt ERC og Saper Aude. Udvalget tilslutter sig forslag om at man ved ERC-ansøgninger bytter ansøgninger på tværs af institutter. ThB bemærkede at man også kan trække på forskeres erfaringer med at være evaluatorer på ERC og Horizon ansøgninger.

FH nævnte at tilbuddet om at deltage i workshop fra Yellow Research ikke er relevant. Den viden kan også opnås ad anden vej. Desuden at vi skal passe på ikke at drive rovdrift på de forskere der har hentet ERC bevillinger.

ToRS har allerede et review system i forbindelse med Sapere Aude ansøgninger, hvor hver ansøger får tildelt to interne læsere med henblik på feedback. Udvalget ser dog positivt på også her at kunne udveksle ansøgninger.

1. **Miniseminar og gæsteforelæseransøgninger**

Der var indkommet én ansøgning om gæsteforelæsning ved deadline 1. marts. Ansøgningen blev imødekommet. Udvalget tilsluttede sig ledelsens indstilling af en samlet forskningsudvalgspulje således at der udover to årlige deadlines for miniseminarer og gæsteforelæsninger, yderligere er midler til honorar til gæsteforelæsere, der er i København i anden forbindelse. Honoraret fastsættes til kr. 2500,-. I det der oftest ikke er mange ansøgninger til miniseminarer og gæsteforelæsninger pr. år, besluttede udvalget at afvente en beslutning om et fast beløb til hhv. miniseminarer og gæsteforelæsninger til vi ser hvordan ansøgningsmængden ser ud det næste år.

Udvalget diskuterede kriterier for ansøgninger om honorar. Der var enighed om at en gæsteforelæsning med honorar skal være af interesse for en bred gruppe af både forskere og studerende. Der skal dog være plads til fleksibilitet i det en gæsteforelæser kan være i København i forvejen for at holde et bredt oplæg. I de tilfælde kan et mere specialiseret oplæg på instituttet være mere interessant. *De samlede kriterier fastlægges af udvalget senest på næste møde*.

Udvalget udpegede JSP og MCF som medlemmer af ad hoc underudvalg sammen med VILF til behandling af ansøgninger om honorarer. Det samlede udvalg godkendte dog den allerede modtagne ansøgning om honorar.

*TB informerer om beslutningen på næste institutmøde. CHJ sender tekst til nyhedsbrev og udarbejder tekst til KUnet*.

1. **KU’s forskningsevaluering**

Et første udkast til en liste blev rundsendt kort før mødet. Flere kandidatforslag kom frem på mødet, men der er stadig behov for flere.

*CHJ rundsender den opdaterede liste efter mødet med henblik på at indhente flere kandidatforslag.* Særligt mangler kandidater med specialer inden for Mellemøsten eller Østeuropa. Desuden er der brug for en eller flere ekstra kandidater indenfor Oldtidens fagområder.

TB efterspurgte ambassadører, som dels kan hjælpe i forbindelse med færdiggørelse af selvevalueringsrapporten, men som også kan være aktive i forbindelse med panelets besøg i foråret 2023.

Udvalget diskuterede tidligere forslag om afholdelse af Forskningens dag som igangsættelse af arbejdet med selvevalueringsrapporten ved at inddrage en stor del af instituttets forskere til diskussion af forskellige afsnit.

Det blev foreslået tre forskellige gruppeinddelinger på Forskningens dag:

* Uddannelsesklynger.
* Discipliner.
* Forskere melder sig til at diskutere specifikke afsnit, de har en særlig interesse i.

Der var enighed om at vi skal tage afsæt i den sidste evaluering, så vi ikke starter helt fra bunden med arbejdet.

JSP foreslog at uddannelsesklyngerne diskuterer emnerne inden Forskningens dag. Der kan med fordel defineres en række arbejdsspørgsmål til forberedelsen.

CHJ nævnte at eksamensgruppen har godkendt at der friholdes en eftermiddag i juni til arrangementet, såfremt det meldes i god tid. AH foreslår at Forskningens dag kan afsluttes med sommerfest.

1. **Høring vedr. proces for udvikling af HUMs uddannelses-landskab**

Udvalget godkendte den fremlagte proces samt forslag til medlemmer af arbejdsgruppen.

1. **Godkendelse af Marie Curie kandidater**

Udvalget godkendte de foreslåede kandidater. *CHJ sender besked til kandidaterne om at de er accepterede og informerer om den videre proces.* CHJ informerede at dette års master class foregår 31. maj, 1. og 3. juni og vil igen være virtuel. CR bemærkede at der går for lang tid fra intern deadline for forslag af kandidater til kandidaterne inviteres. *Det blev besluttet, at processen fremadrettet vil være at VILF behandler ansøgningerne og sender beslutningen i høring i FU*.

1. **Godkendelse af forslag om adjungering af Lars Højer.**

Udvalget godkendte AH forslag om adjungering af Lars Højer. *AH sender indstilling videre til fakultetet.* CHJ mindede om at udvalget tidligere har besluttet en proces omkring adjungering med årlig deadline for forslag i maj med henblik på drøftelse på junimødet.

AH bemærkede at adjungering af professorer har ingen indflydelse på bemandingsplanen.

1. **Ph.d. området inkl information fra ph.d. koordinator**
   1. *Information fra ph.d koordinator (ThB)*

* Ph.d. ansøgervurderingsprocessen i gang.
* Nye ph.d.ere (Sierra, Amos) og nyt PhDish (Sierra, Jesper, Katrine).
* Emner for tiden: økonomiafklaring, trivsel, ph.d. koordinatorens opgaver - mellem ledelse og koordination og mellem forskning, administration og arbejdsmiljø.
* Interne faglige aktiviteter på bedding: peer review seminar (14/3), begreber i ph.d’en (6/5), karriereworkshop (sammen med post docs) (7/6).
* Udspil fra Ph.d. Skolen til ToRS-tovholdte (men Fakultets-finansierede) ph.d. kurser til drøftelse på ToRS. I første store runde “Kvalitative metoder” (F23-)  [ThB komm: A) Spin på Humaniora i praksis. B) Måske værdi I nytænkning af ph.d. uddannelsens plads i lektors/professorers undervisningsportefølje, i instituttets og universitetets konceptualisering og repræsentation af undervisningsvirksomheden på universitetet; en plads på linje med KA og BA?]

1. **Meddelelser**
   1. *Meddelelser fra formand, inkl FFU, IL og administration*

* FFU diskuterede bibliometrirapporten på decembermødet, som viser at det absolutte tal i publikationer er faldet, men fordelingen mellem de forskellige kategorier er uforandret. BFI-systemet er afviklet, men vi har ikke fået at vide hvordan vi fremadrettet skal dokumentere kvalitet. På februarmøde blev drøftet reviewprocesser på HUM, input fra HUM/SSH området til Novo vedr. fundingprogrammer Klima og bæredygtighed, Crown Princess Mary Center og HUM’s bidrag samt anvendelse af værktøj fra KOMM: ”Annual Circle – Stepping Stone Funding”
* GRUS med post docs. *Referat fra GRUS sendes ud med dette referat.*
* GDPR-kursus for studerende på KU, TB repræsenterer HUM FAK
  1. *Ansøgninger*
* Begge interessetilkendegivelser til Velux kernegruppeprogrammet er inviteret til at indsende fuld ansøgning. Deadline 25. marts.
* Ansøgning til Louis-Hansens fond for supplerende støtte til Augustinusfonds bevilling.
* Post doc ansøgning til SC Van Fonden.
* Ph.d. ansøgning til Grønlands Forskningsråd.
* EU ansøgninger: Én ERC Starting grant ansøgning, desuden er ToRS partner i Twinning projekt med koordinator i Tjekkiet.
  1. *Bevillinger*
* DFF International post doc bevilling.
* Delvis bevilling til ansøgning til Augustinusfondens kulturarvs opslag.
* Mindre bevilling fra Korea Foundation.
  1. *Information fra medlemmer*
* .

1. **Evt.**

Intet.

Mødet slut kl. 12:00